**บทที่ 5**

**สรุปผล อภิปรายและข้อเสนอแนะ**

 ในการศึกษาโครงงานครั้งนี้ เพื่อพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ตลอดถึงประเมินคุณภาพของระบบที่พัฒนาขึ้น ซึ่งหลังจากที่ผู้ศึกษาได้ดำเนินการเสร็จสิ้นกระบวนการต่างๆ แล้ว ได้ข้อสรุปจากการศึกษา นำเสนอตามลำดับหัวข้อ ดังนี้

 1. สรุปผลการศึกษา

 2. อภิปรายผลการศึกษา

 3. ข้อเสนอแนะ

**สรุปผลการศึกษา**

 จากการศึกษาสรุปผลได้ดังนี้

 1. ผลการพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ที่ได้ระบบที่มีคุณภาพ ประกอบด้วย 10 ส่วน ได้แก่ ระบบล็อกอิน ระบบสมาชิก ระบบการลา ระบบข้อมูลเงินเดือน ระบบข้อมูลฝึกอบรม ระบบข้อมูลการศึกษา ระบบเครื่องราชอิสริยาภรณ์ ระบบความผิดทางวินัย ระบบรายงาน และระบบ ล็อกเอาท์

 2. คุณภาพของระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ที่ผู้ศึกษาได้พัฒนาขึ้น ผู้เชี่ยวชาญมีความคิดเห็นโดยรวมต่อระบบอยู่ในระดับดีมาก ($\overbar{x}$ = 4.56, SD. = 0.11)

**อภิปรายผลการศึกษา**

 การพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ที่พัฒนาขึ้น เมื่อนำไปทดลองแล้วพบประเด็นที่ควรนำมาอภิปรายผลการศึกษา ดังนี้

 1. การพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์

 ผลการพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ สำเร็จสมบูรณ์ได้ทั้งนี้ เนื่องมาจากการพัฒนาระบบทุกขั้นตอนผ่านอาจารย์ที่ปรึกษา ตรวจสอบความถูกต้อง และปรับปรุงแก้ไข แล้วนำระบบที่พัฒนาขึ้นไปให้ผู้เชี่ยวชาญ จำนวน 5 คน ตรวจสอบความถูกต้องจากนั้นทำการปรับปรุงแก้ไขตามที่ได้รับคำแนะนำ และนอกจากนี้ผู้ศึกษาได้ใช้ทฤษฏีและการออกแบบระบบเข้ามาช่วยในการพัฒนาระบบ เพื่อให้ระบบมีความน่าสนใจ ดึงดูดความสนใจสำหรับผู้ใช้ อีกทั้งยังใช้กระบวนการพัฒนาและยังมีผู้ชำนาญทางด้านโปรแกรมด้านการพัฒนาระบบคอยให้คำปรึกษาชี้แนะแนวทางในการพัฒนาอย่างต่อเนื่อง จึงส่งผลให้การพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ สำเร็จสมบูรณ์อย่างมีประสิทธิภาพ

 2. การประเมินคุณภาพระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์

 ผลการประเมินคุณภาพการพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ โดยผู้เชี่ยวชาญ พบว่า มีความเหมาะสมโดยรวมอยู่ในระดับเหมาะสมดีมาก ($\overbar{x}$ = 4.56, SD. = 0.11) เนื่องจาก ผู้ศึกษาได้นำทฤษฎี การออกแบบระบบ SDLC 5 ขั้นตอน มาใช้ในขั้นตอนการพัฒนา คือวิเคราะห์และออกแบบ เนื้อหา ตามจุดประสงค์จากนั้นนำระบบไปพัฒนา เมื่อระบบเสร็จสมบูรณ์แล้วนำระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ที่พัฒนาขึ้นให้อาจารย์ที่ปรึกษาตรวจสอบความถูกต้องทำการปรับปรุงตามคำแนะนำ แล้วนำระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ไปให้ผู้เชี่ยวชาญจำนวน 5 คน ตรวจสอบความถูกต้องและความสมบูรณ์ จากนั้นทำการปรับปรุงตามที่ได้รับคำแนะนำของผู้เชี่ยวชาญให้มีความสมบูรณ์

**ข้อเสนอแนะ**

 **1. ข้อเสนอแนะทั่วไป**

 1.1 ระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ควรใช้สเปคคอมพิวเตอร์ตรงกับที่กำหนดไว้ เพื่อให้ระบบงานสามารถทำงานได้ดี

 **2. ข้อเสนอแนะในการศึกษาค้นคว้าต่อไป**

 2.1 การศึกษาครั้งต่อไปควรเพิ่มขอบเขตของงานให้มากขึ้น เพื่อกลุ่มเป้าหมาย จะได้นำระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ไปใช้อย่างครอบคลุม

 2.2 การพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ในครั้งต่อไปควรเป็นระบบที่มีการใช้งานระบบบนโทรศัพท์มือถือ